Antoin Miliordos

Antoin Miliordos (også kjent som Antonios Miliordos, født 13. april 1924) er en gresk alpinist som representerte Hellas i utfor og slalåm under vinter-OL i Oslo i 1952.

Totalt 81 deltagere stilte til start i OL-utforen 16. februar 1952 på Norefjell. Her var Miliordos var én av i alt ni utøvere som ble diskvalifisert. Rennet ble vunnet av italienske  Zeno Colò foran østerrikske Othmar Schneider og Christian Pravda.

Slalåmrennet omfattet 86 deltagere og ble avviklet 19. februar på Rødkleiva. I første omgang falt Miliordos 18 ganger, hvorpå han valgte å renne ned deler av løypen sittende og til sist krysset mållinjen baklengs. Han brukte 2 minutter og 26,9 sekunder på sin førsteomgang, 26,9 sekunder mer enn vinneren Othmar Schneider brukte på begge omganger. Han endte på 79. plass og sist av alle som fullførte første omgang uten å kvalifisere seg til annenomgangen. Stein Eriksen og Guttorm Berge, begge norske, tok henholdsvis sølv og bronse bak Schneider.

Referanser

Eksterne lenker 
 

Greske alpinister
Deltakere for Hellas under Vinter-OL 1952
Alpinister under Vinter-OL 1952